নাড্ডা সভাপতি হলেও বিজেপির আসল নিয়ন্ত্রণ অমিত শাহর হাতেই!
বিনা প্রতিদ্বন্দ্বিতায় ভারতের ক্ষমতাসীন বিজেপির নতুন সভাপতি নির্বাচিত হলেন জগৎপ্রকাশ নাড্ডা। তবে নাড্ডা সভাপতি হলেও দলের দলের আসল নিয়ন্ত্রণ অমিত শাহের হাতেই থাকবে বলে মনে করছেন সমালোচকরা।   







আনন্দবাজার পত্রিকার এক প্রতিবেদনে এ তথ্য উঠে এসেছে। 




সোমবার দিল্লিতে দলের সদর দফতরে সর্বসম্মতিক্রমে নাড্ডার হাতে দলের দায়িত্ব তুলে দেয়া হয়। 
আগামী তিন বছরের (২০১৯-২২) জন্য সভাপতির দায়িত্ব পালন করবেন তিনি। 
গত এক বছর ধরে দলের কার্যকরী সভাপতির দায়িত্ব সামলাচ্ছিলেন জগৎপ্রকাশ নাড্ডা।  
আনন্দবাজার পত্রিকা জানায়, নাড্ডার আগে দলের সভাপতি পদে ছিলেন অমিত শাহ। কিন্তু গত বছর লোকসভা নির্বাচনে জিতে নরেন্দ্র মোদি দ্বিতীয় বারের জন্য প্রধানমন্ত্রী নির্বাচিত হলে, স্বরাষ্ট্রমন্ত্রী হিসেবে তার সরকারে যোগ দেন অমিত শাহ। 
এক সঙ্গে দুই দায়িত্ব সামলানো সম্ভব নয় বলে গত বছর জুন মাসেই নরেন্দ্র মোদিকে চিঠি লিখে জানিয়েছিলেন তিনি।
তখন থেকেই তার উত্তরসূরি হিসেবে নাড্ডার নাম আলোচনায় ছিল। তবে খাতাকলমে নাড্ডা বিজেপির সভাপতি হলেও, দলের আসল নিয়ন্ত্রণ অমিত শাহের হাতেই থাকবে বলে মত সমালোচকদের। যদিও বিজেপির পক্ষ থেকে এই অভিযোগ খারিজ করা হয়েছে।

বিনা প্রতিদ্বন্দ্বিতায় ভারতের ক্ষমতাসীন বিজেপির নতুন সভাপতি নির্বাচিত হলেন জগৎপ্রকাশ নাড্ডা। তবে নাড্ডা সভাপতি হলেও দলের দলের আসল নিয়ন্ত্রণ অমিত শাহের হাতেই থাকবে বলে মনে করছেন সমালোচকরা।